கேள்வி: இராமாயணம் (பஃறொடை வெண்பா) பற்றி விளக்கவும்.
பதில்: பஃறொடை வெண்பாவாலான இராமாயணம் என்னும் நூலை யாப்பருங்கல விருத்தி என்னும் உரைநூல் யாப்பருங்கலம் நூற்பா 62 உரை குறிப்பிடுகிறது. கம்பராமாயணம் விருத்தம் ஆன நூல். இதன் காலம் 9 ஆம் நூற்றாண்டு. இந்தப் 'பஃறொடை வெண்பா இராமாயணம்' அதற்கும் முந்தியது. பாரதம் கூறும் பாரத வெண்பா என்னுப் நூல் இருந்தது போல இராமாயணத்துக்கும் இருந்த வெண்பா நூல் இது. 5, 6, 7, 8, 9, 12 அடிகளைக் கொண்டு வரும் பஃறொடை வெண்பாக்களுக்கு எடுத்துக்காட்டுப் பாடல்கள் தந்த பின்னர் கீழ் வரும் குறிப்பு யாப்பருங்கல விருத்தி உரைநூலில் உள்ளது. :"இன்னும் பல அடியான் வந்த பஃறொடை வெண்பா இராமாயணமும், புராண சாகரம் முதலாக உடைய செய்யுள்களில் கண்டுகொள்க"